Արդյունքների ամփոփմանը, ինչպես սպասվում էր, հետևեցին գնահատականները: Դրանք ներկայացրին թե՛ դիտորդական խմբերը, թե՛ քաղաքական կուսակցությունների ու դաշինքների ներկայացուցիչները, թե՛ ընտրական գործընթացի կազմակերպիչ կառույցի՝ ԿԸՀ-ի ղեկավար Տիգրան Մուկուչյանը: Ըստ նրա՝ լիարժեք ծավալով ապահովվել է բոլոր ընտրական գործընթացների նկատմամբ առավելագույն թափանցիկությունը: Ընտրողների մասնակցության թիվն էլ խոսում է բարձր ակտիվության մասին: Եթե առավոտյան ավելի քիչ էին այցելում տեղամասեր, ապա կեսօրից բավական բարձրացել էր ընտրողների այցելությունը, ինչն արտացոլվել է ցուցանիշներում: